**MOMENTELE SUBIECTULUI**

**SUBIECTUL LITERAR** constă în totalitatea acțiunilor,întâmplărilor prezentate după o anumită logică interioară a textului.

1.**EXPOZIȚIUNEA** (situația inițială) este partea de început a unei narațiuni, în care se prezintă locul,timpul și personajele acțiunii.

2.**INTRIGA** (cauza acțiunii) este întâmplarea care modifică starea de echilibru din expozițiune și declanșează acțiunea.

3.**DESFĂȘURAREA ACȚIUNII**  este momentul de cea mai mare întindere și conține prezentarea faptelor determinate de intrigă. În epica tradițională ,faptele se desfășoară cronologic.În cea modernă, sunt introduse uneori secvențe retrospective sau anticipative, care rup cronologia.

4.**PUNCTUL CULMINANT** (situația dificilă) reprezintă întâmplarea cea mai tensionată, care determină găsirea unei rezolvări și oprește acțiunile declanșate de intrigă.

5.**DEZNODĂMÂNTUL** (situația finală) este rezultatul întâmplărilor precedente, prezentând sfârșitul acțiunii.Este o situație nouă, stabilă, echilibrată, diferită de situația inițială.

Sfârșitul poate fi fericit sau poate fi trist, în funcție de ameliorarea sau degradarea situației inițiale.Ordinea momentelor subiectului poate fi schimbată, unele momente putând fi eliminate, dar ceea ce rămâne în orice narațiune este ideea de unitate a operei.